Hej Bolius

Vi er nu nået til entreen i vort hus - vi vil meget gerne have udskiftet tapet fra primo 1970.  
 Tapetet er opsat på gipsplader og der er tale om strukturtapet - hvordan griber jeg denne opgave an?  
  
 Venlig hilsen Jan P

 


Kan jeg fjerne gammel strukturtapet fra væg af gipsplader?
Hej Jan P

Tapet på gipsplader kan være en udfordring. Man kan ikke rigtig komme vand eller damp på uden man beskadiger gipspladerne. Måske kan man forsøge at pille det forsigtigt af, hvis det er dårligt sat op.

Men jeg vil mene ,at den bedste løsning vil være, at i spartler væggen op. Altså ikke fjerner tapetet men spartler op så man får en plan flade.

Det er et halvstort arbejde men resultatet kan blive rigtig fint. 

